**Javaslat kötelezően megvalósítandó tevékenységekre**

**EFOP-1.5.3-16**

|  |  |
| --- | --- |
| **KÖTELEZŐEN MEGVALÓSÍTANDÓ TEVÉKENYSÉGEK** | |
| **1. A humán közszolgáltatások szakember-ellátottságának fejlesztését szolgáló ösztönző programok megvalósítása** | |
| Az igényfelmérés részeként beazonosításra került és megfelelően alátámasztott szakemberhiány, szaktudás hiány enyhítését szolgáló tevékenységek megvalósítása | **Toborzás:**  A települések által alkotott mikrotérségekben élők közül azon személyek megkeresése, akik jelenleg munkanélküliek, vagy inaktívak, illetve olyan munkaképes korú lakosok, akik jelenlegi munkahelyükkel nem elégedettek és szeretnének a humán közszolgáltatás területén elhelyezkedni. – legalább 200 munkanélküli felkeresése, településenként legalább egy alkalommal toborzás tartása a polgármesteri hivatalokban.  **Motivációs tréning a humán közszolgáltatások területén elhelyezkedni kívánó számára:**  Az adott szakterületen való elhelyezkedést ösztönző, azt népszerűsítő motivációs tréningek szervezése és tartása 50 fő számára. A tréninget tartó feladata a motivációs tréning tananyagának kidolgozása és a tréningek megtartása. A résztvevők esetében egyéni fejlesztési tervek kidolgozása szükséges. A tananyagnak tartalmaznia kell motivációs és a humán közszolgáltatásokra jellemző ismereteket is.  **Preventív programok**  Család és gyermekjóléti szolgálatok prevenciós szerepének megerősítése érdekében indított, preventív jellegű program keretében, a devianciák megelőzését vagy krízishelyzetek kezelését biztosító foglalkozásokon a bevont településeken élők közül legalább 400 fő vesz részt. Egy programnak legalább 4 foglalkozásból kell állnia.  **Egyéni fejlesztési tervek kidolgozása:**  200 db  **Humán közszolgáltatások területén elhelyezkedők (bér- és járulékköltség):**  10 fő bevonás (6 hó) |
| Helyi emberi erőforrás fejlesztési terv megvalósítása | **Helyi emberi erőforrás fejlesztési terv elkészítése**, az abban foglalt, a projekt által finanszírozott tevékenységek elvégzése, megvalósítása a cselekvési ütemtervnek megfelelően. |
| **2. A hátrányos helyzetű csoportokhoz tartozó aktív korú emberek foglalkoztathatóságának javítását támogató szolgáltatás-csomagok kialakítása, megerősítése:** | |
| Az egyéni kompetenciák felmérése | **Egyéni kompetenciák felmérése**  A konzorciumban résztvevő településeken élők közül legalább 200 fő hátrányos helyzetű személy egyéni kompetenciájának felmérése egységes adattartalommal rendelkező dokumentum segítségével. A kompetencia felmérést segítő adatlap kidolgozása pedagógus és pszichológus segítségével szükséges. A kompetencia felmérés elkészítését a mentorok végzik. Feladatuk: a bevonandó személyek felkutatása, felmérése utánkövetéssel, a programokban való részvétel segítése, esetleges elhelyezkedésüket követően utánkövetésük. |
| Munkaszocializáció megszerzését segítő konstruktív és értékteremtő tevékenységek | **Munkaszocializációs tréning**  Munkaszocializációs tréningek tartása legalább 200 fő számára. Ennek keretében a tréning tananyagának kidolgozása és a tréning tartása is a külső szolgáltató feladata. A tréning célja a bevont személyek monotonitás tűrésének fejlesztése, munkamorált javító ismeretek átadása: pontos mindennapos megjelenés, tisztaság, viselkedési minták tanítása inter-aktív módon. Tananyagfejlesztés, 50 (10 alkalom \*5 óra) órás tréning tartása 200 fő számára, 20 fő/alkalom, 10 tréning tartása. A résztvevők a konzorciumi tag önkormányzatok lakosaiból kerülnek ki. |
| Csoportmunkában történő együttműködés kompetencia fejlesztése | **Csoportos kompetencia fejlesztés a HH személyek számára**  Csoportos kompetenciafejlesztésbe bevonandó minimum 200 fő hátrányos helyzetű személyek közül egyéni fejlesztési terv alapján. Alapkompetencia fejlesztő képzési programok tartása településenként. A tréningek célja a HH személyek elsődleges munkaerő-piaci integrációjának támogatása a TOP-5.1.1 projekt kiegészítéseként. A vállalkozó feladata a kompetencia fejlesztésekhez alkalmazott módszertan és szükséges dokumentáció elkésztése a résztvevők számára. |
| Munkára való képességet javító intézkedések a meglévő és a térségbe érkező, létrehozandó új munkáltatók munkaerő bázisának folyamatos minőségi biztosítása érdekében | **Munkára való képességet javító intézkedések**  A mikrotérség munkáltatói igényeinek megismerése, interjúk készítése legalább 10 helyi vállalkozóval- a tapasztalatok és az igények alapján az álláskereső és inaktív személyek munkára való képességének javítása minimum 200 fő bevonásával. Az oktatás anyagának kidolgozása, majd egy 50 órás tréning tartása a célcsoport számára. |
| Az önálló életvitelre képessé tevő programok | **Önálló életvitel támogatása 200 fő esetében**  A programba bevont személyek hivatali ügyintézésre való felkészítése, pénzkezelés, fizetés beosztásának segítése, a munka és a gyereknevelés összhangjának megteremtése, család és munka összeegyeztethetőségének technikája.  Oktatási anyagok kidolgozása, tréningek tartása mindkét alpont esetében 20 órás tréning tartása, segédanyagok biztosítása a résztvevők számára. |
| Az álláskereséshez felkészítő tanácsadás | **Munkakeresési technikák tartása**  Önéletrajzírás, interjúzási technikák gyakorlása tréning keretében legalább 200 fő számára. Oktatási anyagok kidolgozása, tréningek tartása 20 órás tréning tartása, segédanyagok biztosítása a résztvevők számára. |
| Mentorok alkalmazása a hátrányos helyzetből adódó sajátosságok kezelése, a munkakörnyezetbe való beilleszkedés érdekében;  Munkavállalóvá vált hátrányos helyzetű személy mentorálása; szükséges mentorálás a munkába lépésig, illetve a programok alatt | **Mentorok alkalmazása és mentorálás biztosítása**  A programok megvalósítása során legalább 150 fő mentorálása 20 db mentor alkalmazása a konzorciumba bevont önkormányzatoknál program teljes ideje alatt (24 hó): 150 fő HH álláskereső vagy közmunka programokban résztvevő személy folyamatos mentorálása, a projekt egyes programjain való részvétel ösztönzése, nyomonkövetése, a helyi munkáltatókkal való dokumentált kapcsolattartás az igények felmérésére- TOP-5.1.1 programból forráskeresés a munkabér- és járulék költségekre, a munkához jutók napi szintű nyomonkövetése. |
| Szemléletformáló, antidiszkriminációs képzések megvalósítása a potenciális munkáltatók körében. | **Szemléletformáló, antidiszkriminációs képzések megvalósítása**  A térségben lévő munkáltatók számára képzés tartása, melynek célja az elfogadás, a diszkriminatív szemlélet megváltoztatása, a roma kultúra megismerése, a HH személyek életvitel kialakulásának okai. Min. 10 vállalkozás/egyéni vállalkozó bevonásával. Oktatási anyagok kidolgozása 30 órás tréning tartása, segédanyagok biztosítása a résztvevők számára. |
| Innovatív programok kidolgozása a mélyszegénységben élők, különösen a romák, ill. a hátrányos helyzetbe került emberek integrációjának támogatására, az őket segítő szervezetek hatékonyságának javítására | **Innovatív programok kidolgozása**  3 db program kidolgozása a mélyszegénységben élők, a romák és a HH csoportok elsődleges munkaerő-piacra jutásának támogatására, akik számára a munkához jutás révén megvalósulhat a társadalmi integráció. Továbbá a programoknak segítséget kell nyújtani ezen társadalmi rétegeket segítő szervezet hatékonyságának javítására. A programok helyzetfeltáró részeiben el kell készíteni a települések munkaerő-piaci erőforrástérképét. |
| **3. A helyi kisközösségek társadalmi szerepének megerősítése:** | |
| Közösségszervező alkalmazása. | **Közösségszervező alkalmazása**  A projekt keretében 1 fő közösségszervező alkalmazása legalább 22 hónapra. A közösségszervező feladata a projekt keretében megvalósuló programokra minél több helyi lakos toborzása, részvételre buzdítása. 1 fő bér- és járulék költsége 22 hónapra. |
| Közösségi terek és kulturális szolgáltatások kihasználtságát növelő programok | **Hagyományos népi mesterségek megismertetése a lakossággal**  A konzorciumi partnerséget alkotó településeken élő és hagyományos népi mesterségek, hagyományos gazdasági tevékenységek, helyi ételek és helyi termelők egészséges termékeinek megismertetése a lakossággal, helyi termékkóstoló keretében. A rendezvények a települések közösségi tereinek igénybe vételével kerülnek megtartásra. A projekt során településenként 1-1 rendezvény megtartása.  **Helyi értékeket bemutató kiállítások szervezése**  A kulturális értékekhez és a helyi néphagyományokhoz való hozzáférést segítendő inter-aktív kiállítások szervezése a helyi közösségi tereken. A kiállítások mellett kézműves programok, hagyományőrző koncertek szervezésére is sor kerül. Településenként 1-1 alkalommal a projekt megvalósítása során - saját teljesítésként- szervezési költség bér- és járulék költsége és catering költsége a résztvevők számára településenként.  **Amatőr művészeti hagyományőrző programok**  A konzorciumot alkotó településeken élő lakosság, a helyi óvodások, helyi iskolások, fiatalok és idős hagyományőrzők részvételével a hagyományos értékeket bemutató programsorozat megtartása településenként 1-1 alkalommal. Költségek: szervezési költség bér- és járulék költség pl. egy helyi önkormányzati dolgozó bére felének elszámolása 4 hónapon keresztül és catering költsége a résztvevők számára településenként. |
| A közösségi terekben a korosztályi érdeklődésnek megfelelő, tartalmas programok elérhetővé tétele a fiatalok számára, ideértve a fiatalok folyamatos tájékoztatását az őket érintő képzési, tanulási, ösztöndíj, továbbá a foglalkoztatáshoz, lakhatáshoz kapcsolódó lehetőségekről. | **Műveltségformáló és készségfejlesztő programok fiataloknak**  A konzorciumot alkotó településeken élő fiatalok számára alapműveltségi vetélkedők és rövid előadások keretében az élethez szükséges ismeretek átadása. Az iskolaköteles életkort követően az alapkészséges fejlesztésére nyílik lehetőség játékos vetélkedők keretében inter-aktív módon 8 alkalommal.  Költségek: szervezési költség, a programokhoz szükséges taneszközök, anyagok biztosítása a résztvevők számára.  **„Hogyan tovább?”**  Fiatalokat érintő továbbtanulási, képzési tájékoztatók tartás a helyi iskolák, képző intézmények részvételével, tájékoztatók tartás a térségben elérhető ösztöndíjakról, a képzéseket követő képzéshez és lakhatáshoz kapcsolódó előadások tartása. Helyi vállalkozók és kormányhivatal helyi kirendeltségének bevonásával. |
| Az egészséges életmód közösségi szintű megerősítését, a közösség egészségkultúrájának fejlesztését célzó, életmód váltást támogató programok szervezése, illetve az ehhez kapcsolódó helyi kommunikáció (pl. programok, rendezvények, információs napok, előadások) | **Sportnap**  A Sportnap célja az egészségtudatos életmód terjesztése. A program alkalmával a résztvevők kipróbálhatják a különböző mozgási formákat. A nap folyamán különböző vetélkedők, versenyek, valamint közös sporttevékenységek garantálják a jó hangulatot. Egészségfejlesztési, sport-, szabadidős és szünidős programok, csapat labdajátékok (pl. kézilabda) bemutató, profi játékosokkal. Célunk, hogy mindenki megtalálja a neki legmegfelelőbb sportolási lehetőséget. A program a helyi igényeknek megfelelően kerül kialakításra és megvalósításra. A sportnapon 150 fő megjelenésével kalkulálunk, és a projekt során településenként 1-1 alkalommal tervezzük megvalósítani.  **Lakossági szűrőnap**  A program keretén belül lehetőség nyílik a lakosság szűrésére, hogy az esetleges betegségeket időben fel tudják fedezni a szakemberek, és tanácsot tudjanak adni a klienseknek, hogy milyen módon kellene az életmódjukat megváltoztatni ahhoz, hogy egészségesebbek legyenek.  Szűrések területei: (vérnyomásmérés,koleszterinszint mérés, hiperlipidémia (vérzsír) szintmérés, vércukorszint mérés, magasság mérés, testsúlymérés, bőrredő mérés (testzsír tömeg mérés), BMI számítás, derék-csípő arány vizsgálat, cél testsúly meghatározás, koronária rizikós besorolás, táplálkozással kapcsolatos tanácsadás  A szűréseket településenként 1-1 alkalommal tervezzük megvalósítani.  **Helyi információs kiadvány megjelenése**  Helyi információs kiadvány keretében kívánjuk bemutatni a projekt megvalósítása alatt a projekt keretében megvalósuló életmódváltást támogató programokat. A programok népszerűsítésén kívül a kiadványban bemutatásra kerülnek az életmódváltással kapcsolatos interjúk és egészséges életmód témakörben folytatott beszélgetések, melynek folyományaként a lakosság egészségtudata várhatóan nőni fog. Fontosnak tartjuk, hogy a helyi szakemberek, véleményvezérek megjelenjenek a helyi kiadványban hiszen ők hitelesek a helyi lakosság előtt is. A kiadvány tervezett megjelenései a projekt ideje alatt 6 alkalommal legalább 1000 példányban. A szolgáltatás díja átalánydíj, ami magában foglalja az írás, szerkesztés, fotók, tördelés, lektorálás költségét, továbbá az utazást, és az interjúalanyok díját is, valamint az újság nyomtatását és terjesztését is.  **Családi információs nap**  A család, mint közösség, kiemelt jelentőséggel bír. Ennek az egységnek a kialakítása és fenntartása nehéz feladat, amelyben segíteni próbál az ingyenes családi információsnap, ahol a résztvevők egészségügyi szűréseken, tájékoztatókon, sport vetélkedőn vehetnek részt. A gyermekek számára játszóházat és különböző sport játékokat biztosítunk. Napközben folyamatos előadások, táncbemutatók szórakoztatják a résztvevőket. Az információs nap célja a projekt keretében megvalósuló további programok lehetőségek népszerűsítése is. – külső szolgáltatás  Településenként 1-1 alkalommal tervezzük megvalósítani a családi információs és egészségnapokat. |
| **4. A települési/térségi életminőség javítása, a vidék megtartó képességének fejlesztése, valamint az ezzel kapcsolatos disszemináció támogatása:** | |
| Közszolgáltatások elérhetővé tétele, helyi szolgáltatások továbbfejlesztése. | **Közszolgáltatási információs kerekasztal működtetése**  A közszolgáltatásokat nyújtó szervezetek működtetésével közszolgáltatási kerekasztalt szükséges létrehozni, melynek működtetése a projekt során folyamatos, évente 4 alkalommal, összesen 8 alkalommal.  **Közszolgáltatási nyílt napok**  A településeken lévő alapellátást biztosító, illetve a nem állami fenntartású közszolgáltatási intézményekben közszolgáltatási nyílt napok tartása előre egyeztetett módon. A nyílt napokon a helyi lakosság betekintést nyerhet az intézmények feladat- és hatáskörébe. Megtanulhatják, hogy milyen problémájukkal hová kell fordulni esetlege milyen feltételekkel. – a nyílt napokon előadások tartása, ellátás biztosítása, apró hasznos ajándékok a résztvevők számára- településenként 2 nyílt nap 7 településsel számolva ez 14 nyílt nap. |
| Több települést érintő szolgáltatásfejlesztési cselekvési terv megvalósítása a HEEFT szerint: | **A HEEFT-ben szolgáltatásfejlesztési cselekvési terv megvalósítása :**  **Coaching a közszolgáltatási intézményekben dolgozók számára**  A projektben résztvevő települési önkormányzatok személyre szabott, fejlesztő, nevelő, edző jellegű tanácsadás a közszolgálat gyakorlatában a munkavégzésen kívüli fejlesztésekhez (úgymint vezetési stílus, döntés-előkészítés, döntéshozatal, konfliktuskezelés, kommunikációs zavarok elhárítása, stratégiai dilemmák, motivációs problémák kezelése). Képzés biztosítása összesen 50 fő számára a települési önkormányzatoknál és a közszolgáltatást nyújtó intézményeiknél dolgozók számára. Tananyag kidolgozása és a tréning megtartása.  **Közszolgáltatási támogató személy**  Azon személyek köre, akik a konzorciumi partnerséget alkotó önkormányzatok munkavállalói közül kijelölt személyek és a munkaidejük egy részében a településeken élő hátrányos helyzetű személyek és a lakosság számára információkat és segítséget nyújtanak ezzel támogatva a lakosság közszolgáltatásokhoz való teljes körű hozzáférését. Önkormányzatoknál 1-1 fő részmunkaidőben, munkaköri kiegészítéssel. |