**JAVASLAT**

**a EFOP-1.5.3-16 „Humán szolgáltatások fejlesztése térségi szemléletben” felhívásra történő pályázat benyújtására**

**Tisztelt Képviselő-testület!**

2016. év végén megjelent az Emberi Erőforrás Fejlesztési Operatív Program (EFOP) a **„Humán szolgáltatások fejlesztése térségi szemléletben”** című, EFOP-1.5.3-16 kódszámú felhívása.

A Felhívást az Emberi Erőforrás Fejlesztési Operatív Program keretében az Emberi Erőforrások Minisztériuma, EU Fejlesztések Végrehajtásáért Felelős Helyettes Államtitkárság (a továbbiakban: Támogató) hirdeti meg a 1037/2016. (II.9.) számú kormányhatározatban szereplő éves fejlesztési keret alapján.

A „**Humán szolgáltatások fejlesztése térségi szemléletben** „című Felhívás általános célja, az EFOP 1. prioritáshoz (Együttműködő társadalom) célkitűzéseihez kapcsolódóan, a települési helyi esélyegyenlőségi programokban az esélyegyenlőségi célcsoportok helyzetének javítása érdekében tervezett intézkedések megvalósításának támogatása, kiegészítve, illetve megerősítve az egyéb humán ágazati fejlesztési programok által megfogalmazott célok elérését is. A Felhívás lehetőséget biztosít a prioritási tengely által biztosított eszközök, komplex módon történő alkalmazására. A komplex megközelítés hatékony, a társadalmi felzárkózást erősítő beavatkozásokat tesz lehetővé. **A Felhívás komplex módon nyújt lehetőséget, a helyi szükségleteken és igényeken alapuló, a helyi közösségek által kialakított, a helyi társadalom fejlődését szolgáló szolgáltatások bevezetésére, fejlesztésére, a közszolgáltatások elérésére.**

A **Felhívás kiemelt célja a kulturális- és társadalmi tőke, továbbá az egyéni és közösségi cselekvőképesség fejlesztése**, amelynek eredményeként az egyes térségekben, településeken, településrészeken élők fel- és megismerik településük emberi, szellemi, tárgyi, környezeti értékeit, tudatosulnak bennük saját személyes és szűkebb közösségük emberi, tudás- és képességbéli értékei és alkalmassá válnak a környezetükben és önmagunkban rejlő erőforrások fejlesztési, fejlődési célú tudatos alkalmazására. **A területileg differenciált, komplex humán közszolgáltatás-fejlesztés révén a beavatkozások hozzájárulnak a szolgáltatáshiányos térségek számának csökkentéséhez**, a valós helyi problémákra reagálva, célzott szolgáltatási eszközök bevezetése útján adnak választ a területi kapacitáshiányokból adódó problémákra. A területi egyenlőtlenségek csökkentésére, ily módon a társadalmi felzárkózás feltételeinek javítására irányuló eszközök, ezen eszközök adott területi problémákhoz igazodó, megfelelő kombinációja, a különböző területi kiegyenlítést szolgáló intézkedések összehangolása segítségével járul hozzá az adott területeken az elmaradott és szolgáltatáshiányos területek felzárkóztatásához. **A beavatkozások építenek az ágazati programok már megvalósult, és várható eredményeire, összhangban állnak az egyes terület- és településfejlesztési programokkal, és kapcsolódnak az infrastrukturális fejlesztésekhez**, továbbá szoros kapcsolatban állnak a helyi esélyegyenlőségi programokban, mint a Magyar Nemzeti Társadalmi Felzárkózási Stratégia II. helyi szintű dokumentumaiban foglaltakkal.

**A konstrukció egyik legfőbb célja a társadalmi felzárkózás érdekében, a területi különbségek csökkentése, a minőségi humán közszolgáltatásokhoz való hozzáférés javítása.**

A konstrukció másik fő célja a helyi esélyegyenlőségi programokban feltárt problémák komplex, a helyi közösségekre és erőforrásokra alapuló kezelését célzó területi hatókörű fejlesztési programok megvalósításának támogatása.

**A konstrukció részcéljai**

I. A humán közszolgáltatások terén jelentkező szakemberhiány enyhítését szolgáló ösztönző programok megvalósítása

II. A hátrányos helyzetű csoportok foglalkoztathatóságra való felkészítésének, munkaerő-piaci eszközökben való részesedésének és munkaerő-piacon való megjelenésének elősegítése

III. A helyi kisközösségek társadalom-szervező szerepének megerősítése

IV. A vidék megtartó képességének erősítése, valamint az ezzel kapcsolatos disszemináció támogatása

V. A kultúrák közötti párbeszéd erősítése

A pályázati program 100% vissza nem térítendő támogatásban részesül.

A támogatási kérelem benyújtására kizárólag konzorciumi formában van lehetőség, amely partnerség legalább 5 tagból kell, hogy álljon. A konzorcium vezetője: Tarnalelesz Községi Önkormányzat lenne.

A projekt tervezett nagysága 250 millió Ft.

Pályázat benyújtási határideje az első beadási periódus tekintetében 2017. április 1.

Projekt végrehajtására rendelkezésre álló idő: Támogatói Szerződés hatályba lépését követő, legfeljebb 48 hónap.

A felhívás szövegét az előterjesztéshez mellékeljük, a teljes pályázati felhívás (mellékletekkel együtt) a <https://www.palyazat.gov.hu/efop-153-16-humn-szolgltatsok-fejlesztse-trsgi-szemlletben-kedvezmnyezett-trsgek> linken érhető el.

Kérem a Tisztelt Képviselő-testületet, hogy az előterjesztést megtárgyalni és a határozati javaslatot elfogadni szíveskedjen.

Pétervására, 2017. március 2.

**Eged István**

**polgármester**

**Képviselő-testületi határozati javaslat:**

1. **Pétervására Városi Önkormányzat egyetért az EFOP-1.5.3-16 kódszámú „Humán szolgáltatások fejlesztése térségi szemléletben” elnevezésű konstrukció keretében benyújtani kívánt pályázattal, ennek megfelelően részt kíván venni a támogatási kérelem benyújtására és annak támogatása esetén a projekt megvalósítására irányuló konzorciumban. A Képviselő-testület támogatja, hogy a támogatási kérelem benyújtására és annak támogatása esetén a projekt megvalósítására irányuló konzorcium vezetője Tarnalelesz Községi Önkormányzat legyen.**

**A képviselő-testület felhatalmazza polgármesterét a beadandó pályázatnak a konzorcium tagjaival történő véglegesítésére, továbbá a pályázat határidőre történő benyújtására. A pályázathoz Pétervására Városi Önkormányzat önrészt nem biztosít.**

1. **Pétervására Városi Önkormányzat képviselő-testülete felhatalmazza polgármesterét, hogy a pályázat beadására és megvalósítására vonatkozó konzorciumi megállapodást aláírja, a projekthez kapcsolódóan a szükséges jognyilatkozatokat megtegye, dokumentumokat aláírja, a támogatási igényt előkészítse, összeállítsa és benyújtsa, amennyiben szükségessé válik a pályázat hiánypótlásához kapcsolódó intézkedéseket megtegye, illetve a kapcsolódó Támogatási szerződést aláírja a Képviselő-testület utólagos tájékoztatása mellett.**

**Határidő: értelem szerint**

**Felelős: Eged István**

**Pétervására Város Polgármestere**

**Dr. Varga Attila**

[**Pétervásárai Közös Önkormányzati Hivatal**](https://www.facebook.com/pages/Tarnaleleszi-K%C3%B6z%C3%B6s-%C3%96nkorm%C3%A1nyzati-Hivatal/942460129151236?ref=br_rs) **Jegyzője**