**Javaslat választható tevékenységekre**

**EFOP-1.5.3-16**

|  |  |
| --- | --- |
| **Választható, önállóan nem támogatható tevékenységek** | |
| **1.A hátrányos helyzetű csoportok foglalkoztathatóságának növelése, aktív munkaerő-piaci eszközökben való részesedésének és munkaerő-piacon való megjelenésének elősegítése, integrált foglalkoztathatóságot támogató rendszer kialakítása:** | |
| Egészségtudatosság fejlesztése | **Időstorna**  Délutáni foglalkozás keretében, településenként évi 2-2 alkalommal. |
| A hátrányos helyzetű csoportok munkaerő-piaci eszközökben való részesedésének elősegítése egyéni fejlesztési tervtől függetlenül | **Tájékoztatók tartása:**  Tájékoztatók tartása a hátrányos helyzetű csoportok számára, a munkaerőpiacra való visszatérést támogató munkaerőpiaci eszközökről, településenként 1-1 alkalommal, összesen 250 fő nem egyéni fejlesztési terv alapján történő bevonásával. |
| A rendszeres, életvitelszerűen megjelenő testmozgás támogatása | **Sportválasztást támogató sportbörze**  A konzorciumba bevont települések esetében a rendszeres életvitelszerűen megjelenő testmozgás támogatását kívánjuk megvalósítani sportválasztást támogató sportbörzékkel. A sportbörzéken célunk minél több sportág bemutatása, hogy a résztvevők meglévő ismereteiket bővítve választhassák ki a nekik legmegfelelőbb sportot. Legalább 5 sportbörze megvalósítása börzénként legalább 100 fő részvételével. A résztvevők számára sporteszközök biztosítása, rendezvényszervezés költsége. |
| Szünidei gyermekétkeztetéshez kapcsolódó programok szervezése: az étkeztetés mellett nyújtott szabadidős programok megvalósítása szakszerű felügyelet mellett, ott, ahol legalább 10 jogosult gyermek veszi igénybe az étkeztetést | **Gyermekek életmód tábora**  Cél egy új típusú életmód tábor bevezetése a gyerekek számára. Az életmód táborban a gyerekek fejleszthetik életkészségeiket játékos feladatokon keresztül, továbbá megtanulhatják a mindennapi egészséges élethez szükséges tudást, valamint játszva, próbára tehetik kreativitásukat, fizikai és lelki erejüket.  Tervezetten 4 napos táborok, településenként 1 alkalom/év. |
| **2. A helyi kisközösségek társadalmi szerepének megerősítése** | |
| Közösségfejlesztéshez, közösségépítéshez kapcsolódó tevékenységek | **Szívességcsere program**  A településeken élő fiatalok és idősebb korosztály bevonásával olyan akciók indítása amelynek eredményeként a két korosztály közötti jó kapcsolat kialakítása az elvárt eredmény. Fiatalok az idősekért: hogyan használjuk az internetet, hogyan chateljünk az unokánkkal? A fiatalok kulturális műsort adnak az időseknek a jeles ünnepekkor: karácsony, húsvét, falunapon stb. Az idősebb korosztály részéről népdalok tanítása az arra fogékony korosztály számára. A helyi hagyományos főzési technikák tanítása a fiatalok számára. Legalább 10 program megtartása. A résztvevők számára helyszín és egyéb eszközök biztosítása. |
| Fiatalok közösségépítése | **Innovatív előadások készítése a fiatalok segítségével**  A projekt keretében megvalósuló színházi előadásokkal a kamaszkort átlépő fiatalok motiválását, települési közösségek önműködő mechanizmusait kell megteremteni. Az előadások elkészítése legalább 5 foglalkozás alkalmával történik színész vagy pedagógus segítségével.  **Ismeretszerző túrák**  Szervezett kulturális, ismeretterjesztő, ismeretszerző túrák (legalább 5 túra)(tanösvények, Nemzeti Parkok stb.) szervezésére kerül sor a programba bevont fiatalok számára. A program összekötésre kerülhet legalább egy egyéb operatív program keretében megvalósuló projekttel. |
| Közösség egészségfejlesztése | **Drog, alkohol és dohányzás fogyasztás megelőzése és visszaszorítása csoportos foglalkozás**  Régóta nagy probléma hazánkban a mértéktelen, rendszeres alkoholfogyasztás elterjedése, ezzel pedig gyakorta összefügg a dohányzás is. Az utóbbi évtizedekben pedig felütötte a fejét a drogfogyasztás problémája és ez megyénkben is kiemelt jelentőségű. A hátrányos helyzetű emberek körében ezen egészségkárosító tevékenységek pedig halmozottan jelentkeznek.  Fontosnak tartjuk e téren, hogy a pedagógusok és a veszélyeztetett célcsoporttal kapcsolatban állók (pl. szülők, szociális szakemberek, helyi vezetők) új szemléletet kapjanak, hogy hogyan tudjanak a drog, alkohol és dohányzás megelőzésében és/vagy leszoktatási folyamatában segítséggel lenni.  A csoportos foglalkozás keretén belül a résztvevők egy újfajta szemlélet módot kapnak, ami a napi munkájukat nagymértékben segíteni fogja. – külső szolgáltatás- 25 órás foglalkozások tartása legalább 30 fő bevonásával (2\*15 fős csoportokban)- tananyag kidolgozása, a foglalkozások lebonyolítása.  **Helyi, településeket érintő problématérkép készítése és cselekvési terv összeállítása:** A probléma térkép kidolgozását segítő kérdőívek elkészítése, a települések veszélyeztetett lakosaival való kitöltetése, települési közösségi beszélgetések megszervezése és lebonyolítása – ennek eredményeként probléma térkép elkészítése. A probléma alapján a HEP-ekben megfogalmazottakkal összhangban cselekvési terv készítése és megvalósítása, nyomonkövetési terv készítése és megvalósítása. - külső szolgáltatás - 500 db kérdőív, településenként 1 db közösségi beszélgetés, cselekvési terv elkészítése.  **Tudatos anyák kommunikációs napok**  A konzorcium településein élő anyák, kismamák bevonásával, az anyák egészségtudatos magatartását támogató kampánysorozat tartása. A kampány céljai: a legalább 6 hónapos korig tartó kizárólagos anyatejes táplálás/szoptatás népszerűsítése, a csecsemőkori túlzott súlygyarapodás elkerülése, veszélyeinek megismerése; a kisgyermek otthoni táplálásában az egészséges táplálkozás, előadásokkal, védőnők bevonásával. Az előadássorozat keretében településenként 1-1 előadás tartására (előadásonként legalább 10 fő résztvevő) kerül sor a településeken. – a résztvevők számára ajándékok biztosítása, az előadások tematikájának kidolgozása és megtartása külső szolgáltatás keretében.  **Egészséges ételek a kisgyermekkorban**  Előadássorozat célja a kormányzati intézkedésekkel összhangban a kisgyermekkori egészséges táplálkozás bemutatása, egészséges ételek elkészítésével, a résztvevők gyakorlati ismereteinek bővítésével. Az akció keretében településenként 1-1 előadás tartására (előadásonként legalább 10 fő résztvevő) kerül sor a településeken. – a résztvevők számára ajándékok- egészséges ételek, alapanyagok biztosítása, az előadások tematikájának kidolgozása és megtartása külső szolgáltatás keretében. |
| **3.A vidék megtartó képességének erősítése, valamint az ezzel kapcsolatos értékközvetítés támogatása** | |
| A fiatalok megélhetési körülményeinek, és helyben maradásának erősítése | **Települési kedvezménykártya rendszer kialakítása**  A konzorciumban lévő településeken települési kedvezménykártya rendszer kialakítására kerül sor. A kedvezményrendszer tervezetének elkészítése, az elérhető kedvezmények kataszterének, az elfogadóhelyek listájának összeállítására kerül sor. A települések társadalmasítás keretében véleményeztetik a rendszert és döntenek a bevezethetőségéről.  **Épített és táji örökség megóvását támogató, környezettudatosságot ösztönző programok**   1. **Tavaszi nagytakarítás**   A településeken a tavaszi időszakban ároktakarítási, szemétszedési akciók szervezése településenként legalább évi 1 alkalom. A munkálatokban résztvevők számára ellátás biztosítása.   1. **Épített és táji örökség megóvása érdekében örökségvédelmi kataszter készítése**   A kataszterbe minden olyan épületet, emlékművet, emlékhelyet, helyi kiemelt jelentőségű tájelemet fel kell tüntetni, aminek megóvása kiemelten fontos a helyi közösség számára. A kataszter vezetésével az egyik önkormányzati alkalmazott kerül megbízásra célfeladat kijelöléssel. |
| **4.A kultúrák közötti párbeszéd erősítése** | |
| Az eltérő kultúrák megismerését, elsősorban a különböző kultúrákhoz tartozók együttműködését célzó programok megvalósítsa és a helyi nemzeti etnikai és kisebbségi kultúra értékeinek, helytörténetének feltárása, megismertetése | **Kulturális értékek bemutatását célzó rendezvények**  A konzorciumban szereplő településeken szabadtéri, közösségi programok, vetélkedők szervezése, melynek középpontjában a helyi kisebbségek állnak. Lehetőséget teremtve a nemzetiségi értékek, hagyományok bemutatására (tánc, mesterségek, népviselet bemutatása) Nemzetiségi önkormányzatok bemutatkozása. Helyi értékteremtő kézműves programelemek bemutatása a lakosság számára. Az érintett településeken a projekt teljes ideje alatt legalább 7 program/műsor kerül megvalósításra. – Szervezés költsége, ellátás biztosítása.  **Nemzetiségi műsorok készítése**  Nemzetiségi önkormányzatok részvételével az egyes települések nemzetiségeinek bemutatása egy-egy műsor keretében. Az elkészülő műsorok terjesztése az adott térség médiumaiban. Legalább 3 műsor elkészítése. |
| **5.A szolgáltatások elérhetővé tétele érdekében, valamint a munkába járás, ezen keresztül a munkavállalás elősegítése érdekében a helyi közösségi közlekedés szervezése** | |
|  | **Közlekedési kerekasztal**  A közlekedés által érintett szervezetek (volán, MÁV, önkormányzatok, munkáltatók) működtetésével közszolgáltatási kerekasztalt szükséges létrehozni, melynek működtetése a projekt során folyamatos, évente 2 alkalommal, összesen 14 alkalommal. A kerekasztalt életre hívó szervezetek feladata a különféle közlekedési cégek által üzemeltetett járatok összehangolása, átszállások koordinálása. |